
OBRAZLOŽENJE POLUGODIŠNJEG IZVJEŠTAJA 
O IZVRŠENJU FINANCIJSKOG PLANA DOMA ZA STARIJE I NEMOĆNE OSOBE POREČ – PARENZO
 01.01.- 30.06.2026. GODINE

I. UVODNI DIO

Zakonski okvir:

1. Zakon o proračunu (NN  144/21)
2. Zakon o socijalnoj skrbi (NN 18/22,46/22,119/22, 71/23, 156/23)
3. Zakon o ustanovama (NN  76/93, 29/97, 47/99, 35/08, 127/19, 151/22)
4. Zakon o fiskalnoj odgovornosti (NN  111/18, 83/23)
5. Pravilnik o proračunskom računovodstvu i računskom planu (NN 124/14,115/15 ,87/16, 3/18,126/19, 108/20, 158/23)
6. Pravilnik o financijskom izvještavanju u proračunskom računovodstvu (NN br. 37/22)
7. Pravilnik o polugodišnjem i godišnjem izvještaju o izvršenju proračuna i financijskog plana (NN 85/23)

Prema pravilniku o polugodišnjem i godišnjem izvještaju o izvršenju financijskog plana koji je u primjeni od 25.07.2023. godine, Polugodišnji izvještaj ne sadrži Obrazloženje posebnog djela izvještaja, a Obrazloženje općeg dijela sadrži obrazloženje ostvarenja prihoda i primitaka odnosno izvršenje rashoda i izdataka financijskog plana proračunskog korisnika u izvještajnom razdoblju kao i prenesenog manjka odnosno viška financijskog plana PK. Prihodi i primici, rashodi i izdaci iskazuju se na razini ekonomske klasifikacije. 

Dom je status proračunskog korisnika stekao s danom 1. siječnja 2026. godine, od kada je u primjeni proračunsko računovodstvo. Slijedom navedenog, u tabličnim izvještajima u stupcu izvršenja za prethodnu (2025.) godinu iskazane su nulte vrijednosti, a pripadajući indeksi usporedbe (Indeks 3/1) iznose 0,00% jer ne postoji povijesna podloga za usporedbu u proračunskom formatu.

Svi rashodi Doma u okviru funkcijske klasifikacije u potpunosti pripadaju glavnom razdjelu 10 Socijalna zaštita, odnosno pododjeljku 102 Starost. Ukupni ostvareni prihodi poslovanja u izvještajnom razdoblju iznose 954.461,62 eura, dok sveukupni rashodi iznose 1.032.593,37 eura, što rezultira privremenim polugodišnjim manjkom prihoda nad rashodima u iznosu od -78.131,75 eura.




SAŽETAK  DJELOKRUGA RADA 

Dom za starije i nemoćne osobe Poreč - Parenzo  ustanova je socijalne skrbi koja zapošljava 60 djelatnika, te u okviru stalnog smještaja pruža usluge stanovanja, prehrane, održavanja osobne higijene te zdravstvene skrbi za prosječno 78 korisnika.

Osim redovne djelatnosti stalnog smještaja Dom pruža i izvaninstitucionalne usluge za starije osobe : poludnevni boravak, medicinska rekreacija, dostava toplog obroka starijim sugrađanima na njihovu kućnu adresu i pomoći u kući, a u sklopu Doma dostupna je i posudionica ortopedskih pomagala. Također, provodi se program Dodatne mjere zdravstvene zaštite kojim se omogućuje dolazak liječnika specijalista u ustanovu.

II. OBRAZLOŽENJE OPĆEG DIJELA

Prema Pravilniku o polugodišnjem i godišnjem izvještaju o izvršenju proračuna i financijskog plana (NN85/23) Opći dio polugodišnjeg i godišnjeg izvještaja o izvršenju financijskog plana sadrži:

- sažetak Računa prihoda i rashoda i Računa financiranja
- Račun prihoda i rashoda
- Račun financiranja

Račun prihoda i rashoda iz stavka sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.
Budući da se u računu financiranja iskazuju primici od financijske imovine i zaduživanja te izdaci za financijsku imovinu i otplate instrumenata zaduživanja, a Dom za starije i nemoćne osobe Poreč takvih podataka nema, navedeni podaci nisu iskazani na ovom izvještaju. 

Dom za starije osobe i nemoćne osobe Poreč u periodu 01.01.- 30.06.2026. godine ostvario je ukupno prihoda u iznosu od 954.461,62 eura čime je ostvareno ukupno 37,90 % planiranih prihoda. Rashodi poslovanja u istom razdoblju iznose ukupno 1.032.593,37 eura čime je izvršeno ukupno 39,96 % planiranih rashoda.


	SAŽETAK RAČUNA PRIHODA I RASHODA

	OPIS
	Izvršenje financijskog plana 01-06/2025
	Izvorni plan/rebalans 2026
	Izvršenje financijskog plana 01-06/2026
	Indeks
	Indeks

	
	1
	2
	3
	    3/1
	3/2

	PRIHODI UKUPNO
	0
	2.518.588,00
	954.461,62
	0
	37,90%

	6 PRIHODI POSLOVANJA
	0
	2.518.588,00
	954.461,62
	0
	37,90%

	7 PRIHODI OD PRODAJE NEFINAN.IMOVINE
	0
	0
	0
	0   
	0   

	RASHODI UKUPNO
	0
	2.584.000,00
	1.032.593,37
	0
	39,96%

	3 RASHODI POSLOVANJA
	0
	2.440.500,00
	1.024.775,84
	0
	41,99% 

	4 RASHODI ZA NABAVU NEFINANCIJSKE IMOVINE
	               0
	143.500,00
	7.817,53
	0   
	  5,45%   

	Razlika VIŠAK/MANJAK
	0
	65.412,00
	-78.131,75
	0  
	119,45%




Iz tablice Sažetak računa prihoda i rashoda vidljivo je da ukupni ostvareni manjak prihoda nad rashodima za period od 01.01.2026. do 30.06.2026. iznosi -78.131,75 eura, a iskazani privremeni manjak rezultat je prijenosa viška poslovanja iz 2025.godine u iznosu od 65.412,00 eura.

Ukupni prihodi poslovanja (Klasa 6) ostvareni su u iznosu od 954.461,62 eura, što čini 37,90% od izvornog godišnjeg plana. Nizak postotak izvršenja u odnosu na godišnji plan uobičajen je za prvo polugodište zbog dinamike dotacija i priljeva sredstava jer se plaća za 6.mjesec zadužuje sa krajem izvještajnog razdoblja , a prihod po osnovi plaće će se realizirati tek pri isplati plaće odnosno početkom mjeseca srpnja.
 
Ukupni rashodi i izdaci (Klasa 3 + Klasa 4) izvršeni su u iznosu od 1.032.593,37 eura, odnosno 39,96% od izvornog plana.
Rashodi za zaposlene (Skupina 31): Izvršeni su u iznosu od 748.615,37 eura (48,08%), što predstavlja najveći udio u troškovima poslovanja te se izvršava ravnomjerno u skladu sa zakonskim obvezama.
Materijalni rashodi (Skupina 32): Izvršeni su u iznosu od 276.160,47 eura (31,26%). Niži postotak izvršenja objašnjava se sezonskim karakterom troškova grijanja i dinamikom ugovaranja usluga namirnica.
Rashodi za nabavu nefinancijske imovine (Skupina 4): Izvršeni su u iznosu od 7.817,53 eura (5,45%). Niska realizacija je planska, jer se pokretanje složenijih postupaka nabave kapitalne opreme predviđa za naredno razdoblje.


1. PRIHODI

Ukupni prihodi poslovanja iznose 954.461,62 eura, a sastoje se od:

	STRUKTURA PRIHODA ZA RAZDOBLJE  01-06//2026. GODINU
	Izvršenje financijskog plana za 01-06/2025.
	Izvorni plan/rebalans za 2026.
	Izvršenje financijskog plana 01-06/2026.
	Indeks
	Indeks

	
	1
	2
	3
	3/1
	3/2

	UKUPNI PRIHODI
	0
	2.518.588,00
	954.461,62
	0
	37,90%

	6
	Prihodi poslovanja
	0
	2.518.588,00
	954.461,62
	0
	37,90%

	63
	Pomoći iz inozemstva i od subjekata unutar općeg proračuna
	0
	25.000,00
	10.394,15
	0
	41,58%

	65
	Prihodi od upravnih i administrativnih pristojbi, pristojbi po posebnim propisima i naknadama
	0
	620.000,00
	284.676,48
	0
	  45,92%

	66
	Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima
	0
	20.000,00
	9.815,90
	 0
	49,08%

	67
	Prihodi iz nadležnog proračuna i od HZZO-a temeljem ugovornih obveza
	0
	1.853.588,00
	649.575,09
	0
	 35,04%




(63) Prihodi od pomoći proračunskim korisnicima iz proračuna koji im nije nadležan planirani su u iznosu od ukupno 25.000,00 eura, a ostvaren je iznos od 10.394,15 eura za sudjelovanje u projektu „Obalne priče“ i pomoći IŽ.
(65) Prihodi po posebnim propisima (za posebne namjene) ostvareni su 45,92% u odnosu na planirane.
(66) Prihodi su ostvareni  u iznos od 9.815,90 eura, što čini 41,58 % u odnosu na planirano.
(67) Prihodi iz nadležnog proračuna planirani su u ukupnom iznosu od 1.853.588 eura, od kojih se 143.500,00 eura odnosi na sredstva za financiranje rashoda za nabavu nefinancijske imovine. U izvještajnom razdoblju je realizirano 7.817,53 eura, za nabavu i opremanje stana koji je dobiven na korištenje za smještaj djelatnika deficitarnih zanimanja, a ostatak sredstava se planira realizirati za nabavku vozila u narednom razdoblju.



2.RASHODI


Ukupni rashodi poslovanja iznose 1.032.593,37 eura, a sastoje se od:

	STRUKTURA RASHODA ZA RAZDOBLJE  01-06//2026. GODINU
	Izvršenje financijskog plana za 01-06/2025.
	Izvorni plan/rebalans za 2026.
	Izvršenje financijskog plana 01-06/2026.
	Indeks
	Indeks

	
	1
	2
	3
	3/1
	3/2

	UKUPNI RASHODI
	0
	2.584.000,00
	1.032.593,37
	0
	39,96%

	3
	Rashodi poslovanja
	0
	2.440.500,00
	1.024.775,84
	0
	41,99%

	31
	Rashodi za zaposlene
	0
	1.557.000,00
	                  748.615,37
	0
	48,08%

	32
	Materijalni rashodi
	0
	883.400,00
	276.160,47
	0
	31,26%

	34
	Financijski rashodi
	0
	100,00
	0
	0
	0,00%

	4
	Rashodi za nabavu nefinancijske imovine
	0
	143.500,00
	7.817,53
	0
	5,45%

	41
	Rashodi za nabavu neproizvedene dugotrajne imovine
	0
	3.500,00
	2.554,56
	0
	72,99%

	42
	Rashodi za nabavu proizvedene dugotrajne imovine
	0
	140.000,00
	5.267,97
	0
	3,76%

	
	
	
	
	
	
	



Struktura ostvarenih prihoda i rashoda prema izvorima financiranja pokazuje privremeno premošćivanje troškova unutar prvih šest mjeseci:

Izvor 1.4. Opći prihodi i primici:
 Ostvareno je 649.575,09 eura, dok su rashodi iznosili 789.854,85 eura. Rashodi su privremeno nadmašili prihode za 140.279,76 eura .

Izvor 4.8. Prihodi za posebne namjene:
 Bilježi se stabilan i kontinuiran priljev od uplate cijena smještaja samih korisnika u iznosu od 284.676,48 eura (45,92%).

Izvor 5.6. Projekt "Obalne priče" (EU pomoći):
 Dana 18. veljače 2026. godine na žiro račun Doma sjeo je iznos od 7.200,00 eura. Pripadajući rashodi za ovaj projekt (troškovi namirnica i plaća) u cijelosti su nastali i proknjiženi u prethodnoj, 2025. godini (prije ulaska u proračunski sustav), stoga ovaj izvor u tekućem polugodištu bilježi prihod bez evidentiranih rashoda.






(31) Rashode poslovanja čine rashodi za zaposlene izvršeni u iznosu od 748.615,37 eura, odnosno 48,08 % u odnosu na planirane.
(32) Materijalni rashodi se odnose na naknade troškova zaposlenima, nabavu uredskog materijala i ostalih materijalnih rashoda, troškove energije, materijala i dijelova za tekuće investicijsko održavanje, usluga (telefona, pošte, prijevoza, tekuće i investicijsko održavanja, promidžba, komunalne usluge, intelektualne i osobne usluge, računalne i ostale usluge) te ostale nespomenute rashode poslovanja. izvršeni su u ukupnom iznosu od 276.160,47 eura, odnosno 31,26% u odnosu na planirane.


(4) Rashodi za nabavu nefinancijske imovine planirani su u iznosu od 143.500,00 eura od čega je ostvareno ukupno 7.817,53 eura, a odnosi  se na (41) rashode za nabavu neproizvedene dugotrajne imovine  od kojih je realizirano 2.554,56 eura za nabavu licence za knjigovodstveni program , a preostali iznos od 140.000,00 za 
(42) nabavu proizvedene dugotrajne imovine ( nabava vozila), planira se u narednom razdoblju. 
Posebni izvještaj u polugodišnjem izvještaju o izvršenju financijskog plana za 2026. godinu (Izvještaj o zaduživanju na domaćem i stranom tržištu novca i kapitala) ne prilažemo jer navedenih podataka nemamo.
                                                                                 
                                                                                                    Zakonski predstavnik: 
                                                                                                    RAVNATELJICA
                                                                                                    Sandra Ćakić Kuhar 
